Fælles forslag til RÅDETS FORORDNING om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea /* JOIN/2013/025 final - 2013/0230 (NLE) */





BEGRUNDELSE (1) Foranstaltningerne i Rådets afgørelse 2010/800/FUSP af 22. december 2010 om restriktive foranstaltninger over for Den Demokratiske Folkerepublik Korea får virkning ved Rådets forordning (EF) nr. 329/2007 af 27. marts 2007. Den 22. april 2013 vedtog Rådet afgørelse 2013/183/FUSP om ophævelse og erstatning af afgørelse 2010/800/FUPS. (2) Ifølge afgørelse 2013/183/FUSP skal Unionen træffe de nødvendige foranstaltninger til at fastlægge, hvilke produkter der skal være omfattet af den liste, der er omhandlet i artikel 2 og 3 i forordning (EF) nr. 329/2007. Listen i bilag Ia til forordningen bør udvides, således at den omfatter flere produkter. (3) Unionens højtstående repræsentant for udenrigsanliggender og sikkerhedspolitik og Kommissionen foreslår at ændre forordning (EF) nr. 329/2007 i overensstemmelse hermed. 2013/0230 (NLE) Fælles forslag til RÅDETS FORORDNING om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 215, stk. 1, under henvisning til Rådet afgørelse 2013/183/FUSP om restriktive foranstaltninger over for Den Demokratiske Folkerepublik Korea og om ophævelse af afgørelse 2010/800/FUSP[1], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og fra Europa-Kommissionen og ud fra følgende betragtninger: (1) Bilag I til forordning (EF) nr. 329/2007 indeholder en liste over alle produkter, materialer, udstyr, varer og teknologi, herunder software, som er produkter eller teknologi med dobbelt anvendelse, jf. definitionen i forordning (EF) nr. 428/2009 af 5. maj 2009[2], og som det er forbudt at sælge, levere, overføre eller eksportere til personer, enheder eller organer i eller til brug i Nordkorea, jf. artikel 2 i forordning (EF) nr. 329/2007. (2) Bilag Ia indeholder andre produkter, materialer, udstyr, varer og teknologier, som kunne bidrage til Nordkoreas programmer vedrørende atomvåben, andre masseødelæggelsesvåben eller ballistiske missiler, og som det også er forbudt at sælge, levere, overføre eller eksportere. Det er Unionens opgave at træffe de nødvendige foranstaltninger til at fastlægge, hvilke produkter der opføres i bilaget. (3) Listen over produkter i bilag Ia til forordning (EF) nr. 329/2007 bør ændres, således at listen over produkter i bilag I til denne forordning kan tilføjes. (4) Forordning (EU) nr. 329/2007 bør derfor ændres — VEDTAGET DENNE FORORDNING: Artikel 1 I forordning (EF) nr. 329/2007 foretages følgende ændringer: Bilag Ia til forordning (EF) nr. 329/2007 ændres som angivet i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand BILAG Bilag Ia til forordning (EF) nr. 329/2007 ændres således: (1) Følgende punkter indsættes efter punkt I.A1.024: "IA.A1.025 || Tantallegeringer, bortset fra dem, der er anført under 1C002 og 1C202. || 1C002 1C202 IA.A1.026 || Zirkonium og zirkoniumlegeringer, bortset fra dem, der er anført under 1C011, 1C111 og 1C234. || 1C011 1C111 1C234 I.A1.027 || Sprængstoffer, bortset fra dem, der er anført under 1C239 i listen over militært udstyr, samt materialer eller blandinger, der indeholder mere end 2 vægtprocent af sådanne sprængstoffer, med en krystalmassefylde på over 1,5 g/cm3 og med en detonationshastighed på over 5 000 m/s." || 1C239" (2) Punkt I.A2.002 affattes således: "I.A2.002 || Værktøjsmaskiner, som ikke er anført under 2B001 eller 2B201, og enhver kombination af disse til fjernelse (eller bearbejdning) af metaller, keramiske materialer eller "kompositter", der ifølge producentens tekniske specifikationer kan udstyres med elektroniske indretninger til "numerisk styring", med positioneringsnøjagtighed på 30 μm eller derunder (bedre) ifølge ISO 230/2 (1988) (1) eller tilsvarende nationale standarder langs én lineær akse. || 2B001 2B201" (3) Følgende punkt indsættes efter punkt I.A6.012: "IA.A6.013 || Lasere bortset fra dem, der er anført under 6A005 eller 6A205. || 6A005 6A205" [1] EUT L 111 af 23.4.2013, s. 52. [2] EUT L 134 af 29.5.2009, s. 1.